હિંમતનગર પાલિકા પ્રમુખ નીલાબેન પટેલ, ચીફ ઓફીસર પાંચાભાઈ માળી અને કારોબારી અધ્યક્ષ અમૃત રાજપુરોહીતે જણાવ્યુ હતુ કે, રાજયની મોટાભાગની પાલિકાઓમાં કર્મચારીઓ હડતાલ કરી નથી, જયારે અમારી પાલિકામાં ફરજ બજાવતા કેટલાક કર્મીઓને મળવા પાત્ર સાતમા પગારપંચનો લાભ મળ્યો નથી, જે માટે તેમની જે માંગણી છે જેની વાત અમે વારંવાર રાજય સરકાર સમક્ષ રજુઆત કરી છે, અને ઉકેલ લાવવા અમે હંમેશા તત્પર છીએ પરંતુ જે રીતે તમામ કર્મીઓ હડતાલ ઉપર ઉતરી જઈને સમગ્ર શહેરની પ્રજાની હેરાનગતિ ભોગવવાનો વારો આવે તે બાબત વ્યાજબી નથી.